62021TJ0362_INF
Sentenza tal-Qorti Ġenerali (Id-Disa’ Awla) tal‑14 ta’ Mejju 2025 –Telly u Česká asociace satelitních operátorů vs Il‑Kummissjoni
(Kawżi magħquda T‑362/21 u T‑363/21)
“Rikors għal annullament – Għajnuna mill-Istat – Televiżjoni diġitali terrestri (TDT) – Estensjoni mir-Repubblika Ċeka tal-liċenzji ta’ frekwenzi attribwiti lil ċerti operaturi għax-xandir tat-TDT– Deċiżjoni li tikkonstata l-assenza ta’ għajnuna mill-Istat – Fornitur ta’ servizzi tat-televiżjoni bis-satellita u bl-internet – Assoċjazzjoni professjonali – Locus standi – Nuqqas ta’ inċidenza individwali – Att mhux regolatorju – Inammissibbiltà”
1.
Proċedura ġudizzjarja – Intervent – Komunikazzjoni tal-atti proċedurali lill-intervenjenti – Deroga – Trattament kunfidenzjali – Talba għal kunfidenzjalità – Ġurisdizzjoni tal-qorti tal-Unjoni sabiex tiddeċiedi dwar l-aspetti mhux ikkontestati tat-talba għal kunfidenzjalità – Ċaħda tat-talba fir-rigward ta’ wħud minn dawn l-aspetti – Kundizzjonijiet – Informazzjoni li ma tistax titqies li hija sigrieta jew kunfidenzjali – Informazzjoni neċessarja sabiex il-pubbliku jkun jista’ jifhem is-sentenza
(Artikolu 15 TFUE; Regoli tal-Proċedura tal-Qorti Ġenerali, Artikoli 66, 66a u 144(2))
(ara l-punti 33 sa 37)
2.
Rikors għal annullament – Persuni fiżiċi jew ġuridiċi – Locus standi – Deċiżjoni tal-Kummissjoni li tikkonstata l-assenza ta’ għajnuna mill-Istat mingħajr ftuħ tal-proċedura ta’ investigazzjoni formali – Rikors ta’ assoċjazzjoni professjonali li tħares u tirrappreżenta l-membri tagħha – Rikors ippreżentat b’mod parallel minn membru ta’ din l-assoċjazzjoni – Impossibbiltà għall-imsemmija assoċjazzjoni li tinvoka l-locus standi individwali ta’ dan il-membru
(ir-raba’ paragrafu tal-Artikolu 263 TFUE)
(ara l-punti 43 sa 48)
3.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Deċiżjoni tal-Kummissjoni li tikkonstata l-assenza ta’ għajnuna mill-Istat mingħajr ftuħ tal-proċedura ta’ investigazzjoni formali – Rikors tal-persuni interessati fis-sens tal-Artikolu 108(2) TFUE – Ammissibbiltà – Kundizzjonijiet
(it-tieni paragrafu tal-Artikolu 108 TFUE u r-raba’ paragrafu tal-Artikolu 263 TFUE; Regolament tal-Kunsill 2015/1589, Artikolu 1(h))
(ara l-punti 52 sa 56)
4.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Deċiżjoni tal-Kummissjoni li tikkonstata l-assenza ta’ għajnuna mill-Istat mingħajr ftuħ tal-proċedura ta’ investigazzjoni formali – Rikors tal-persuni interessati fis-sens tal-Artikolu 108(2) TFUE – Identifikazzjoni tas-suġġett tar-rikors – Rikors intiż li jissalvagwardja d-drittijiet proċedurali tal-partijiet interessati – Motivi li jistgħu jiġu invokati – Stħarriġ ġudizzjarju – Assenza ta’ identifikazzjoni mir-rikorrent tal-għan imfittex mill-motiv – Inammissibbiltà
(Artikolu 108(2) TFUE u r-raba’ paragrafu tal-Artikolu 263 TFUE)
(ara l-punti 64 sa 70)
5.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Deċiżjoni tal-Kummissjoni li tikkonstata l-kompatibbiltà ta’ għajnuna mas-suq intern mingħajr ftuħ tal-proċedura ta’ investigazzjoni formali – Rikors ta’ impriża kompetitriċi li tistabbilixxi li kien hemm effett sostanzjali fuq il-pożizzjoni tagħha fis-suq – Ammissibbiltà – Obbligu għall-impriża kompetitriċi li tiddefinixxi b’mod preċiż is-suq inkwistjoni u li tqabbel is-sitwazzjoni tal-kompetituri kollha preżenti f’dan is-suq sabiex tiddistingwi ruħha minnhom – Assenza
(Artikolu 108(2) u (3) TFUE u r-raba’ paragrafu tal-Artikolu 263 TFUE)
(ara l-punti 84 sa 86)
6.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Oneru tal-prova li jaqa’ fuq ir-rikorrent – Portata
(ir-raba’ paragrafu tal-Artikolu 263 TFUE)
(ara l-punti 87 sa 89)
7.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Deċiżjoni tal-Kummissjoni li tikkonstata l-assenza ta’ għajnuna mill-Istat mingħajr ftuħ tal-proċedura ta’ investigazzjoni formali – Impriża li tikkontesta l-fondatezza ta’ din id-deċiżjoni – Impriża li ma tistabbilixxix li kien hemm effett sostanzjali fuq il-pożizzjoni tagħha fis-suq – Inammissibbiltà
(Artikolu 108(2) u (3) TFUE u r-raba’ paragrafu tal-Artikolu 263 TFUE)
(ara l-punti 90 sa 103)
8.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Eċċezzjoni ta’ inammissibbiltà ta’ ordni pubbliku – Obbligu ta’ eżami mill-qorti tal-Unjoni tal-eżistenza ta’ att regolatorju li ma jinvolvix miżuri ta’ implimentazzjoni fis-sens tar-raba’ paragrafu tal-Artikolu 263 TFUE
(ir-raba’ paragrafu tal-Artikolu 263 TFUE)
(ara l-punt 109)
9.
Rikors għal annullament – Persuni fiżiċi jew ġuridiċi – Kunċett ta’ att regolatorju fis-sens tar-raba’ paragrafu tal-Artikolu 263 TFUE – Deċiżjoni tal-Kummissjoni dwar għajnuna li ma tirrappreżentax skema ta’ għajnuna – Esklużjoni
(ir-raba’ paragrafu tal-Artikolu 263 TFUE)
(ara l-punti 105, u 112 sa 134)
Dispożittiv
1)
Ir-rikorsi huma miċħuda bħala inammissibbli.
2)
Telly s. r. o. għandha tbati, minbarra l-ispejjeż rispettivi tagħha, dawk sostnuti mill-Kummissjoni Ewropea fil-Kawża T‑362/21.
3)
Česká asociace satelitních operátorů z. s. għandha tbati, minbarra l-ispejjeż rispettivi tagħha, dawk sostnuti mill-Kummissjoni fil-Kawża T‑363/21.
4)
Ir-Repubblika Ċeka għandha tbati l-ispejjeż rispettivi tagħha.